ÚRAD VLÁDY
SLOVENSKEJ REPUBLIKY
    sekcia vládnej legislatívy

                                                Na rokovanie vlády SR
								       Dňa 22. februára 2006
								       K materiálu č.3281/2006
								       K bodu č. 18

S T A N O V I S K O

k  návrhu zákona o tovare a technológiách dvojakého použitia a o zmene a doplnení niektorých zákonov

A. Všeobecne
           
Návrh zákona o tovare a technológiách dvojakého použitia a o zmene a doplnení niektorých zákonov predkladá na rokovanie vlády Slovenskej republiky podpredseda vlády SR a minister hospodárstva SR Jirko Malchárek na základe Plánu legislatívnych úloh vlády SR na rok 2005.
     
     Návrhom zákona sa upravuje oblasť kontroly obchodu s tovarom a technológiami dvojakého použitia v období po vstupe Slovenskej republiky do Európskej únie, ktorá bude plne v súlade s nariadením Rady (ES) č. 1334/2000 zo dňa 22. júna 2000 stanovujúcim režim Spoločenstva pre kontrolu vývozu tovaru a technológií dvojakého použitia a v súlade s opatrením prijatým spoločnou akciou Rady č. 2000/401/CFSP zo dňa 22. júna 2000 o kontrole technickej pomoci týkajúcej sa určitých vojenských konečných použití. 

      Podľa predloženého návrhu zákona bude podliehať kontrole iba vývoz tovaru dvojakého použitia. Ruší sa povinnosť licenčného konania na úseku dovozu, keďže dovoz nie je nariadením Rady kontrolovaný a je v záujme Slovenskej republiky vytvárať rovnocenné podmienky a konkurencieschopné prostredie v súlade a platnou legislatívou Európskej únie. 

      Prijatie tejto právnej úpravy nebude mať dopad na štátny rozpočet Slovenskej republiky, ani na ostatné verejné rozpočty, nebude mať vplyv na zamestnanosť ani na podnikateľské a životné prostredie.

II

     Legislatívna rada vlády Slovenskej republiky prerokovala predmetný návrh zákona na svojom zasadnutí 7. februára 2006 a odporučila vláde Slovenskej republiky návrh zákona schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

III

    Sekcia vládnej legislatívy Úradu vlády SR konštatuje, že v novom znení sú zapracované pripomienky legislatívnej rady (66 pripomienok), preto odporúča vláde SR návrh zákona schváliť po zapracovaní týchto pripomienok: 

K Čl. I

K § 31
Nadpis nad § 31 je potrebné upraviť takto: „Priestupky a iné správne delikty“

V odseku 3 za slovo „priestupky“ je potrebné vložiť slová „podľa tohto zákona“.

 V odseku 4 slová „napriek tomu, že osobitný predpis1) alebo tento zákon povolenie vyžaduje“ je potrebné nahradiť slovami „podľa tohto zákona alebo osobitného predpisu1).“

V odseku 7 slovo „následky“ je potrebné nahradiť slovami „spôsobenú škodu“.

K § 32
V odseku 3 slovo „platnosti“ je potrebné nahradiť slovom „právoplatnosti“.

Bratislava 21. februára 2006
Vypracovala: H. Sabolová	       

	       
	      Štefan G r m a n
	 generálny riaditeľ 	
                                                                	sekcie vládnej legislatívy